[{"text_idx": "#000003", "text": "Antau\u0306 kelkaj jaroj, ni komencis nian vojag\u0302on al Berlino en Bruselo la 21-an de julio, nacia festotago. Estis multe da homoj en la urbo kaj felic\u0302a etoso, kiun ni ne konas au\u0306 ne plu konas en Francio la 14-an de julio."}, {"text_idx": "#000004", "text": "Sed ni estas en Danio c\u0302i-jare..."}, {"text_idx": "#000006", "text": "La c\u0302i-nokte etapo estas c\u0302e Lago Braberand (Barberand S\u00f8), proksimume dek kilometrojn de Aarhus, kie ni pau\u0306zos morgau\u0306 antau\u0306 ol iri al Odense."}, {"text_idx": "#000007", "text": "Ni unue lau\u0306iras golfeton de Ebeltoft. Feriantoj estas multaj sur la strandoj. Malgrandaj feriejoj, sunbanado, nag\u0302ado."}, {"text_idx": "#000008", "text": "Ni tiam iras tran la duoninsulon de la Nacia Parko Montoj Mols, la pejzag\u0302o tie estas tre malsame ol tiu apud la maro. Kaj supreniras. En kelkaj kilometroj, ni atingas altecon de 82 metroj. G\u0302i ne aspektas multe sed ni komencas de la marnivelo kaj estas bela grimpado."}, {"text_idx": "#000010", "text": "Dum la tuta tago ni multfoje vidads la maron, sed la horizonto estas nebula. La marbordoj en la malproksimo kaj la boatoj sur maro ne estas tre distingaj."}, {"text_idx": "#000012", "text": "Ni transiris tiom da belaj pejzag\u0302oj hodiau\u0306, tiel diversaj. Estas iluzie provi priskribi ilin. Oni devus skribi senc\u0302ese au\u0306 halti unu horon c\u0302iun kilometron por registri c\u0302ion : unu pejzag\u0302o forgesigas la alian, nova sento forvis\u0302as la antau\u0306an. Restas je la fino de la tago nur konfuza memoro. Kaj necesus tempo, necesus pag\u0302oj kaj pag\u0302oj. Ni finus kun c\u0302i tiu paradokso : oni devas halti, mallonge c\u0302esi vojag\u0302i por priskribi la vojag\u0302on. Au\u0306 oni devus esti verkisto."}, {"text_idx": "#000013", "text": "Antau\u0306 ol promeni lau\u0306 la lago por atingi la c\u0302ambron, kiun ni luis, ni transiras la urbon Aarhus. G\u0302i estas la dua plej granda urbo de Danio. El c\u0302iuj urboj, kiujn ni trairis g\u0302is nun, c\u0302i tiu estas la unua kiu havas veran viglan urbocentron."}, {"text_idx": "#000015", "text": "Ni revenos morgau\u0306 por promeni kaj malkovri la urbon."}]